VIIè Festival Literari - VIIè Festival Literari · Imagina l'India\nVIIè Festival Literariadminfvf2022-02-03T08:47:11+00:00\nImagina com és l’Índia a través de dibuixos elaborats per nens i nenes d’allà i escriu una història que ens traslladi al país amb més màgia del món\nImagina l’Índia és un festival literari, en prosa o poesia, dirigit a l’alumnat dels cicles mitjà i superior dels centres d’educació primària de la ciutat de Barcelona. Està dividit en dues categories, una per a cada cicle.\nEls textos s’escriuran a partir d’il·lustracions elaborades per nenes i nens de l’Índia rural que ens serveixen per apopar-nos a la seva realitat, la seva cultura i el seu dia a dia, treballant el respecte i la diversitat.\nAquest festival també promou un vincle afectiu entre les nenes i nens de l’Índia i Barcelona a través de l’art i la creativitat, un diàleg intercultural d’igual a igual.\nPer fer possible aquesta interacció, el festival consta de dues parts: la primera que té lloc a l’Índia i l’altra a Barcelona.\n• A l’Índia, cada any i des de fa quasi 40 anys, la FVF organitza un festival d’art (Art Festival) dirigit a nenes i nens d’entre 8 i 12 anys que viuen als districtes d’Anantapur i Kurnool, a l’estat d’Andhra Pradesh. El concurs està dividit en sis categories, una de les quals és el DIBUIX.\nL’edició d’enguany continua venint condicionada per una pandèmia que segueix afectant a tot el món amb greus conseqüències per als col·lectius més vulnerables.\nAquesta passada edició de l’ART FESTIVAL tampoc s’ha pogut celebrar. Tot i així, els infants de l’Índia segueixen a prop vostre i ens han fet arribar els seus dibuixos amb els que fan una crida a apostar per un model de món més sostenible.\n• A Barcelona, organitzem VIIè Festival Literari IMAGINA L’ÍNDIA dirigit a l’alumnat del cicle mitjà i superior dels centres d’educació primària. Els textos, en prosa o poesia, seran elaborats a partir de les 20 dibuixos que ens arribin des d’Índia.\nEl resultat serà una publicació: 20 dibuixos de les nenes i nens de l’Índia rural que acompanyaran els 20 escrits de les nenes i nens de les escoles barcelonines que vulgueu participar al festival. Un treball en equip a través del qual pretenem connectar l’alumnat de l’Índia rural amb el de Barcelona, en una activitat conjunta i complementària.\nPodrà participar al festival l’alumnat de cicle mitjà i superior dels centres d’educació primària de Barcelona, sempre a través de l’escola i no a títol personal.\nEl festival consta de 2 categories:\nNens i nenes de cicle mitjà (tant prosa com poesia)\nNens i nenes de cicle superior (tant prosa com poesia).\nCal una inscripció prèvia per part de l’escola. El centre educatiu interessat a participar haurà d’omplir aquest formulari.\nUn cop formalitzada la inscripció, la Fundació Vicente Ferrer es posarà en contacte amb el centre i enviarà els materials necessaris per a la participació del festival: 10 il·lustracions per categoria, funcionament del festival i proposta d’activitats complementàries per a realitzar a l’aula abans de la redacció dels escrits.\nActivitat prèvia a la redacció per contextualitzar. En funció de la situació en la que ens trobem a l’hora de fer l’activitat, aquesta podrà ser virtual. En cas de venir a impartir-la al centre, el personal de la Fundació Vicente Ferrer seguirà el protocol COVID-19 per extremar les precaucions de seguretat.\nAquesta activitat inclou una petita aproximació a l’Índia rural vinculada als Objectius de Desenvolupament Sostenible.\nRedacció dels escrits. Cada centre educatiu haurà de seleccionar 3 textos (prosa o poesia) per categoria a la que es vulgui presentar.\nPresentació dels textos seleccionats. L’escola haurà de transcriure els escrits en ordinador i enviar-los a través del formulari que trobareu a l’apartat “Participa” d’aquesta pàgina web, complimentant les dades sol·licitades. La data límit per participar al concurs és el 10 de maig del 2022.\nLa Fundació Vicente Ferrer enviarà un email confirmant la participació.\nResolució del festival. El 27 de maig del 2022 es faran públics els noms dels autors i autores dels 2 textos guanyadors (1 per categoria) i dels 18 textos finalistes (9 per categoria), així com els seus respectius centres educatius.\nNenes i nens de cicle mitjà (tant prosa com poesia)\nNenes i nens de cicle superior (tant prosa com poesia)\nCada categoria té assignats 10 dibuixos.\nLa Fundació Vicente Ferrer proposa el següent procediment per a la redacció i selecció dels escrits:\nCada classe participant comptarà amb els 10 dibuixos assignats a la seva categoria. Proposem que cada alumne treballi sobre un dibuix diferent. Si a la classe hi ha més de 10 alumnes, els dibuixos es repetiran.\nEs proposa a l’escola dues opcions per a la redacció del text:\nOpció 1: L’alumnat redactarà els escrits sobre l’Índia com a treball de classe amb el guiatge de/la mestre/a.\nOpció 2. L’alumnat redactarà els escrits sobre l’Índia a casa com a deures.\nEl tema dels escrits ha de ser l’Índia. El text ha de sorgir com a resultat del que inspiri la il·lustració feta pels nens i nenes de l’Índia rural.\nEl text ha de ser en prosa o poesia i en català.\nEl text ha de tenir 1.400 caràcters com a màxim (en lletra Arial a mida 12) per a la participació en prosa, i 1.000 caràcters com a màxim per a la participació en poesia (en lletra Arial a mida 12). *Quedaran desqualificats els textos que sobrepassin aquests caracters.\nCada escola haurà de fer una selecció prèvia dels textos redactats i en podrà presentar 3 per categoria.\nEls 10 textos finalistes per la Categoria A i els 10 textos finalistes per la Categoria B s’editaran en un únic llibre, conjuntament amb les 20 il·lustracions índies a les que fan referència. Els llibres es distribuiran entre les escoles participants, els autors i autores dels 18 textos finalistes, els autors i autores dels 2 textos guanyadors i biblioteques.\nEls dos textos guanyadors:\n– Apareixeran al llibre amb un distintiu de “text guanyador”.\nEls autors o autores dels textos guanyadors rebran:\n– Un premi en productes de Comerç Just i Solidari de la FVF\nL’escola a la que pertanyi l’alumne/a\nque hagi escrit el text guanyador, de cadascuna de les categories (A i B) rebrà un premi en productes de Comerç Just i Solidari de la FVF\nLa Fundació Vicente Ferrer proposa una activitat a realitzar a l’aula, per contextualitzar, que inclou una petita aproximació a l’Índia rural vinculada als Objectius de Desenvolupament Sostenible. Aquesta activitat pot ser realitzada pel propi centre educatiu o, si el centre ho prefereix, pot ser impartida per personal de la FVF de manera presencial, sempre que la situació ho permeti.\nEl material per a la realització d’aquesta activitat s’enviarà a tots els centres un cop feta la inscripció, conjuntament amb les il·lustracions.\nLa Fundació Vicente Ferrer organitza anualment, des de fa quasi 40 anys, un festival d’art, l’Art Festival. Aquest festival té lloc el 14 de novembre, coincidint amb el dia de la Infància a l’Índia i de l’aniversari del primer ministre Jawaharlal Nehru, una de les figures polítiques més importants del s. XX.\nEl festival consta de 6 disciplines:\nRetall de cartolines\nConfecció de rangolis\nEscultures de fang\nConstruccions amb elements orgànics\nMalauradament, degut a la pandèmia mundial que estem vivint, l’Art Festival d’enguany no es podrà dur a terme. Tot i així, els infants de l’Índia rural han volgut enviar-nos dibuixos de la seva realitat i de com estan vivint aquesta pandèmia. Aquestes il·lustracions formaran part del VIIè FESTIVAL LITERARI IMAGINA L’ÍNDIA i seran utilitzades com a font d’inspiració dels textos.\nPer saber més de l’Art Festival que se celebra cada any a Anantapur, feu clic aquí:


Colom: «Volia demostrar qui som»\n01 març 2021 07:50\nEl bunyolí dedicà la seva victòria «més especial» a la seva germana\nEl ciclista mallorquí de l'Illes Balears, Toni Colom reconegué que la d'ahir fou «la victòria més especial de la meva vida». Visiblement emocionat, el bunyolí dedicà el triomf d'etapa en la meta de Palmanova a la seva germana, qui finà fa uns mesos d'una malaltia. «Després d'un hivern molt dur d'entrenaments i amb la pèrdua de la meva germana, necessitava un triomf per a dedicar-li, tal i com li havia promès, i per a treure'm de dins tota la ràbia acumulada. Volia demostrar qui som», afirmà Colom, qui recordà que el desfalliment de la tercera etapa, amb final al mirador des Colomer «fou un mal dia, que li pot passar a qualsevol i que demostra que tots som humans i que cometem errades». El mallorquí, després de la seva victòria, explicà que el triomf li hagués pugut arribar dimecres, en l'etapa amb arribada al Port de Sóller, quan formà part d'una escapada de vuit corredors en la que també hi era Alejandro Valverde, però que li tocà «fer feina d'equip» perquè «tot i que som un corredor ràpid, Valverde ho és més i per això vaig haver de treballar per preparar-li l'arribada». «Avui sabia que estava bé de forces, me l'he jugada i, ves per on, tot ha sortit bé aquesta vegada», assegurà Colom, qui reconegué que «aquesta victòria no estava planificada, ja que el primer objectiu en el dia d'avui -ahir per al lector- era controlar l'etapa per a garantir el triomf final de Valverde. Ha estat un dia mogut, ja que han fuit corredors importants com García Quesada, però li he dit a n'Alejandro que estigués tranquil, perque amb quasi 150 quilòmetres per davant, per la zona on transitava la cursa, era molt difícil que arribés a bon port una escapada de vuit».\n«L'equip ha treballat molt bé i quan he comprovat que el lideratge de Valverde no corria perill, he atacat quan he vist l'oportunitat. Pensava que amb el Rabobank i el T-Mobile treballant per a Freire i Zabel m'agafarien, però ho he donat tot, he arriscat i al final he pogut gaudir del triomf», sentencià el ciclista de Bunyola.


Les editorials reparteixen els seus premis. Coneixem els guanyadors.\nYou are here: Home / Notícies / Les editorials reparteixen els seus premis. Coneixem els guanyadors.\nEn els darrers quinze dies algunes de les editorials més importants han fet públic els guanyadors dels premis que convoquen anualment. Deixant de banda el valor que cadascú els hi vulgui donar, a continuació us fem un breu resum de les notícies que han anat apareixen en relació als premis i guanyadors. I d’entrada enhorabona a tots ells.\nEl premi Josep Pla de narrativa de l’editorial Planeta ha estat per Lluís Foix, per les seves memòries, amb el títol Aquella porta giratòria. El Premi Nadal atorgat per la mateixa editorial per les obres escrites en castellà ha estat per la novel·la La víspera de casi todo, de Victor del Árbol.\nEl granollerí Albert Forns ha guanyat el Premi Llibres de l’editorial Anagrama, amb l’obra Jambalaia. És el primer guanyador d’aquest nou premi literari. La finalista ha estat Anna Ballbona amb l’obra Joyce i les gallines.\nNúria Cadenes ha guanyat el VII Premi Crims de Tinta de l’editorial RBA, per la novel·la Tota la veritat. Aquest premi s’entrega dins de les jornades de BCN negra.\nI finalment coneixem el guanyador del Premi Ramon Llull de l’editorial Planeta. Enguany s’ha premiat la novel·la de Victor Amela, La filla del capità Groc, la primera que escriu en català.\nFiled Under: Notícies Tagged With: Premis


Rafel Torres, batle d’Inca: “Tothom està convidat a Inca, que és ca seva” – www.dijousbo.es | 17 novembre 2022 | Dijous Bo Inca\n7 novembre, 2012 2 min read0\nEl batle d’Inca, Rafel Torres, va comparèixer en roda de premsa per presentar el programa del Dijous Bo, i donar a conèixer detalls d’aquesta fita ineludible. El batle declarava que afronten aquesta edició amb “il·lusió i sobretot amb la feina feta, que dóna com a resultat un programa ampli i ple d’il·lusió, i que de qualque manera segueix fidel a la combinació de tradició i modernitat de les darreres edicions”.\nTorres parlava “de tot un ventall d’exposicions i de propostes al carrer”. Va voler donar un panorama de les xifres globals que es manegen al Dijous Bo: més de 500 parades al carrer, dels que 200 corresponen al mercat pagès, una aposta dels darrer anys amb un èxit especial. A més, 300 persones fan feina, entre policies, seguretat, Protecció Civil, etc. En total, hi haurà 60 carrers tallats, amb un total de 8 quilòmetres d’exposicions i parades.\nParlant de l’imatge del cartell, que es va presentar la setmana passada, Torres deia que “enguany incorpora una sabata, que reflecteix l’esperit sabater de la ciutat”. De fet, la presentació va tenir lloc, precisament, al Museu del Calçat. Pel batle, “aquest fet recalca aquesta tradició i l’aposta d’Inca, des de sempre, per la pell i el calçat”.\nPel que respecta a la vaga general, Torres confirmava que “el Dimecres Bo hi ha vaga general, que ens pot condicionar l’organització sencera. Tenim previst i ben cobert el seu funcionament per tal que ens afecti al menys possible”. Pel batle, no es pot ni pensar en deixar que els esdeveniments afectin el desenvolupament de la fira, perquè “molts empresaris i comerciants estan pendents d’aquestes dues dates, el Dimecres i Dijous Bo, que són la fita més important de la nostra ciutat”. Tothom té molt clar que es dóna, com va dir el batle, “molt de volum de negoci, i productivitat”.\nEnguany se sumen certes circumstàncies que dificulten les coses, com la vaga general del dia 14 i la vaga de Serveis Ferroviaris del dia 15. El batle assegurava estar “parlant amb el conseller i amb el gerent de SFM, per veure si d’alguna manera podem aconseguir que aquesta vaga no ens afecti”. En cas que no es trobi solució, el conseller li ha dit que “se cercarà una solució alternativa, com un lloguer d’autobusos per intensificar l’arribada i sortida”. Segons Torres això no té la mateixa comoditat del tren, que et deixa al mig de la ciutat. “Baixes del tren i tot d’una participes de la fira”, mentre que en cas de venir amb cotxe o autobús existeix la necessitat d’aparcar o de venir des del polígon, etc.\nPrecisament en referència a l’aparcament, el batle va declarar que s’habilitarà “tota l’antiga carretera de Palma com a zona d’aparcament, i fins i tot tractem de cercar qualque finca privada per afegir més espai.” Finalment, i pel que fa a temes de seguretat, el batle va afirmar que, com sempre, s’ha demanat a Delegació de Govern la màxima disponibilitat, “malgrat que sempre hi ha un dispositiu especial de la Guàrdia Civil”. Per terminar, Rafel Torres va aprofitar per convidar a tots els mallorquins a les fires de les fires, assegurant que “els dies 14 i 15, Dimecres i Dijous Bo, Inca serà ca seva, seran ben rebuts i els inquers mostrarem, com a les darreres edicions, una ciutat oberta i que, per un dia i sense menyspreu de ningú, es pot convertir en la capital de Mallorca”.\nPrevious Els siurells mallorquins, element diferenciador del programa oficial del Dijous Bo 2012\nNext Intapa 2012, una oportunitat deliciosa del 9 a l’11 de novembre


02/01/2013 El llibre del Fòrum IMPULSA '12\nTant si vas poder participar en el Fòrum IMPULSA 2012 com si no, en aquest llibre podràs reviure els millors moments. Hi trobaràs en un format molt gràfic l'essència del Fòrum, el més destacat de les intervencions dels ponents, les conclusions,...\n21/11/2012 Obert el termini de presentació de candidatures als Premis Fundació Príncep de Girona 2013\nEn la seva 4ª edició, els guardons busquen reconèixer a joves d'entre 16 a 35 anys i a una entitat que hagin destacat per la seva capacitat emprenedora amb projectes innovadors.\n20/11/2012 Graphic recording del Fòrum IMPULSA 2012\nMario Pereda (Barcelona, 1986) va recollir en directe des de l'Auditori de Girona les paraules, els conceptes i les emocions viscudes durant el Fòrum IMPULSA 2012, i les va anar transformant en imatges, convertint allò intangible en tangible.\n19/11/2012 Disponibles tots els videos del Fòrum IMPULSA 2012. Comparteix-los!\n18/11/2012 El nou prototip d'Inbloon a la vora de l'espai!\nL'empresa Zero2Infinity, liderada per José Mariano López Urdiales (IMPULSA 2010) ha aconseguit elevar amb èxit fins a la vora de l'espai el prototip Microbloon 2.0. La càpsula, que en un futur ha de portar turistes espacials, i que era pilotada per...\n26/10/2012 uWhisp guanya el Premi Mundial de Tecnologia atorgat per la World Technology Network\nJoan Casas, Iuri Aranda, Miquel Las Heras i Miquel Puig, han rebut el premi en la categoria de Marketing Communications, per una aplicació desenvolupada fa pocs mesos que permet compartir missatges de veu a través de les xarxes socials. A la imatge,...\n24/10/2012 La FPdGi participa en el Saló de l’Emprenedoria de la Fira de Mostres de Girona 2012\nDel 27 d'octubre a l'1 de novembre, es faran a Girona conferències i xerrades relacionades amb la gestió empresarial, tant per a nous emprenedors com per a empreses consolidades, i s'hi abordaran conceptes com el màrqueting digital, la...\n01/07/2012 Les imatges del Fòrum IMPULSA 2012


HARTMANN — Fòrum de talent de l'enginyeria biomèdica — UPC. Universitat Politècnica de Catalunya\nSou a: Inici / Empreses / Fitxes empreses / HARTMANN\nEn HARTMANN ens diferenciem. Els nostres productes i solucions mèdiques impacten cada dia a la vida de milions de persones arreu del món - en hospitals, centres sociosanitaris i en les nostres llars. Tenim cura de les persones i per això creiem que la cura de la salut ens permet tenir un impacte positiu en la societat.\nAre you ready to go further? Oferim l'oportunitat als estudiants d'iniciar el seu primer contacte professional en un entorn multinacional i amb perfils altament qualificats. Mitjançant el Trainee Program volem aportar una visió aplicada a la gestió empresarial que complementi la formació acadèmica oferint, per a això, Programes part-time flexibles que facilitin la compatibilitat amb la càrrega lectiva. Se li assignarà un tutor que s'encarregarà de potenciar el desenvolupament de competències professionals. Tindrà l'oportunitat de participar en equips multidisciplinaris, liderar projectes i adquirir una visió internacional. El Programa Trainee compta amb una orientació professional i seguiment de l'evolució del Programa amb Recursos Humans.\nHan d'estar cursant graus vinculats a l'àmbit de la salut, enginyeries o graus de negoci\nBusquem estudiants amb Lideratge, Compromís, Responsabilitat i implementadors amb ambició professional i un clar afany de superació. Pel nostre compromís amb les persones, apostem per incorporar i desenvolupar el talent en els nostres col·laboradors. Valorem la capacitat per resoldre problemes en un entorn de constant canvi dirigit a la millora contínua.


Solsona torna a perdre població immigrant - Regió7\nSolsona torna a perdre població immigrant\nLes persones d'origen marroquí continuen predominant a la ciutat amb 647, però perden pes any rere any\nMartí Pons solsona\nEl Solsonès té el 13,7% de la població estrangera arxiu/ S.R\nLa població a Solsona actualment és de 9.014 habitants, una dada positiva, ja que des del 2015 la població no passava dels 9.000 habitants.\nDel total de població, 1.238 són estrangers, que suposen el 13,7% dels habitants de la capital del Solsonès, amb una lleugera disminució respecte de l'any anterior, amb 1.271 habitants i el 14,16% de la població, malgrat que la ciutat acull menors no acompanyats.\nAquests 1.238 immigrants registrats a Solsona són de més de 50 nacionalitats diferents. Tot i així, no totes tenen la mateixa presència.\nPer exemple, la nacionalitat eslovena té representació amb només dues dones, segons l'últim registre de població facilitat per l'Ajuntament. Per contra, la població provinent del Marroc continua sent la majoritària, des de fa anys, amb 518 persones, tot i que està tenint una lleugera baixada, ja que, per exemple, en poc més de dos anys, la població marroquina ha disminuït gairebé el 20%. L'any 2016 hi havia 647 persones d'aquest origen.\nLa nacionalitat romanesa continua sent la segona amb més presència a la ciutat amb 498 persones registrades al cens de l'Ajuntament l'any 2018. En aquest cas, la població romanesa sí que va augmentant progressivament, amb 82 persones més respecte a l'any 2017, o 113 persones més que el 2016.\nAltres nacionalitats amb poca presència a la ciutat com la búlgara o la ucraïnesa també han tingut un descens de població, ja que segons el cens de gener del 2017 hi havia 52 búlgars i actualment en són 42. Dels ucraïnesos en constaven 46 i ara en són 41.\nUna altra dada és que de les 1.238 persones provinents d'altres nacionalitats que hi ha registrades a Solsona, 729 són homes i 645 són dones, gairebé el 12% més d'homes, tot i que a nivell general de població Solsona té més dones, 4.549, que no pas homes, 4.465 .\nAmb aquestes xifres es mostra com la població immigrant disminueix cada any, ja que en comparació del 2017 hi ha una reducció del 0,4%, i fins al 10% en comparació de l'any 2016.


Una Real Utopia: Educació diferenciada o Educació normalitzada?\nMolt poques vegades ho faig, però avui és un d'aquells dies que en podríem dir adients. M'agradaria fer referència a un post que va sortir al blog "El Món de l'Educació" (que per raons professionals i ideològiques gestiono); un article de darrera actualitat lligat al tant esperat procés d'aprovació de la LEC: "Separar per sexes és pedagògic?" El tema en qüestió a debat és l'Educació diferenciada. Crec que és lícit que previa l'opiníó personal des de la meva prespectiva dongui unes petites pinzellades de què s'entén amb aquests termes.\nL'educació diferenciada proposa la separació de nens i nenes a l'escola pel potencial educatiu d'aquesta pràctica. És un tema de debat a molts països; a dos països europeus és prohibida l'educació diferenciada a les escoles públiques, si bé és una pràctica comuna a força escoles privades. Els propis defensors esgrimeixen motius científics, “L’educació diferenciada busca personalitzar l’ensenyament” Segons aquest punt de vista s'argumenta que l’hemisferi esquerre del cervell dels nois madura dos anys més tard, per la qual cosa l’àrea del llenguatge triga més a desenvolupar”, (Calvo Charro). Segons sosté, l’educació diferenciada busca “adaptar-se a les necessitats específiques d’alumnes, potenciar els aspectes que se’ls dóna millor a cadascun i incidir en el que els costa més, com les matemàtiques en les noies i el llenguatge en els nois “. També s'argumenta que la no-presència de l'altre sexe facilita que nenes i nens no rebin les presions socials de gènere que es troben a la societat; d'aquesta manera, es facilita la llibertat personal que no queda condicionada per uns estereotips presents a d'altres ambients.\nPerò algú recorda què vol dir educar? tal com ja vaig fer esment al post " Consentits i porucs (II)" educar és un procés multi-direccional mitjançant el qual es transmeten coneixements, valors, costums i formes d'actuar. No m'extendré, però si educar en el seu concepte més ampli s'entén com un procés de formar a la persona i no tan sols d'una trasmisió de coneixements vol dir que l'eduquem per formar part d'una societat diversa i hereogènea, conseqüentment ha d'aprendre a viure i crèixer dins d'aquesta heteogeneitat.\nUna societat diversa, on el terme implica el concepte Diversitat. Una societat en que es reconeix la singularitat de l'individu, ja sigui per raons d'idioma, raça, per característiques personals..... Característiques per les quals en aquests moments s'està defensant fins al final, la Inclusió en l'àmbit educatiu. Es potencia al màxim la integració en l’aula ordinària i en el funcionament general del centre, realitzant adaptacions curriculars i dissenyant itineraris educatius personalitzats per aquells alumnes que ho necessitin. No es tracta tant d'alumnes especials i diferents, sinó que tota persona és unica i irrepetible amb unes mancances i potencialitats que s'han d'atendre i donar resposta.\nSi acceptem com a vàlids aquests dos principis esmentats, societat diversa i Inclusió escolar, quin sentit real té defensar l'educació diferenciada? Partint de la prèvia de la lliure elecció d'escolarització, on cadescú pot escollir el tipus que vol d'escola, no trobo gaire realista educar d'una forma diferenciada.\nQuan anava a escriure aquest post vaig preguntar a diferents amics meus que en pensaven del tema, alguns d'ells fins i tot han estat alumnes d'aquest estil d'educació. No sé ben bé si respondria a la majoria de la societat o sóc jo que em moc per un cercles socials molt concrets però puc assegurar que la opinió de tots ells és que no troben gaire adequada aquest sistema d'educació, no és del tot actual i que no respon a la nostra realitat que vivim. Fins i tot van surgir aspectes de vivències on es va reconèixer que aquesta diferenciació amb els anys (quan s'han "d'integrar" en la societat hetereogénea) pot comportar problemes de relació amb l'altre sexe ja que mai s'havia establert una relació de comunicació de forma natural.\nEl debat, doncs, resta obert....\nPublicat per Aina a 20:06


S'estrena la pionera unitat de discapacitats físics de la residència de l'Ametlla de Mar - EbreDigital.cat\nS’estrena la pionera unitat de discapacitats físics de la residència de l’Ametlla de Mar\nSusanna Cases2018-07-16T18:19:05+02:0022 de març de 2018|Economia|Societat| L'Ametlla de Mar|discapacitats, Onada, residència, unitat|\nDesprés de l’obertura de la residència d’avis de l’Ametlla de Mar, el passat mes de desembre, aquesta setmana s’ha posat en marxa oficialment la unitat de discapacitats físics amb les primeres persones usuàries. Es tracta d’un servei pioner a la demarcació de Tarragona i es troba ubicat al primer pis de la Residència de l’Ametlla de Mar, gestionada per L’Onada Serveis.\nS’ofereix atenció dirigida a persones que pateixen algun tipus de discapacitat física i no intel·lectual, a diferència d’altres centres. Arran d’aquest inici d’activitat, el mateix edifici acollirà el servei i atenció a tres recursos assistencials diferents; residència assistida, centre de dia i unitat de discapacitats físics. No obstant això, la nova àrea es troba separada de la zona geriàtrica i disposa d’una entrada pròpia amb accés adaptat.\nLa unitat de discapacitats de la residència compta amb 15 places totals habilitades, de les quals 14 esdevenen públiques i una privada. Concretament, les cinc primeres admissions s’estan realitzant al llarg d’aquesta setmana i es preveu que en els pròxims dies i de manera progressiva se’n realitzin més.\nFinalment, es tracta de la darrera àrea que faltava per posar en marxa del gran complex residencial, tres mesos després de l’inici de l’activitat, que avui dia ja compta amb la majoria de places concertades cobertes.


Els serveis municipals han iniciat els treballs per reparar l’enfonsament parcial de calçada que es va produir ahir al carrer Pitàgores - Ajuntament de Rubí\nEls serveis municipals han iniciat els treballs per reparar l’enfonsament parcial de calçada que es va produir ahir al carrer Pitàgores\nEls serveis municipals han iniciat els treballs per reparar l’enfonsament parcial de calçada que es va produir ahir al carrer Pitàgores Només es permet l’accés dels vehicles amb aparcament. https://www.rubi.cat/ca/ajuntament/comunicacio/sala-de-premsa/notes/els-serveis-municipals-han-iniciat-els-treballs https://www.rubi.cat/@@site-logo/ajuntament-de-rubi.svg\nNomés es permet l’accés dels vehicles amb aparcament.\nCap a les 6 de la tarda d’ahir es va produir l’enfonsament parcial de la calçada al carrer Pitágoras mentre passava l’autobús urbà de la línia 2. La roda del vehicle va quedar momentàniament atrapada en un sot que es va formar a l’alçada del número 3 d’aquesta via. Una grua de grans dimensions va poder treure l’autobús després de 3 hores i mitja. La dotzena de passatgers que es trobaven a l’interior de l’autobús en el moment de l’esfondrament no van patir cap lesió.\nLa policia local va tancar el carrer al trànsit tan bon punt es va produir l’incident i els serveis municipals i els de l’empresa concessionària del manteniment de la xarxa de clavegueram, SOREA, van fer una primera inspecció amb càmera de televisió sense detectar cap problema al col•lector principal que travessa el carrer. L’esfondrament inicial de la calçada ha deixat al descobert un forat de 2 metres quadrats d’amplada i una fondària d’entre 3 i 4 metres que va ser tapat per unes planxes de ferro quan es va donar per finalitzada la primera inspecció.\nA primera hora d’aquest matí, els serveis tècnics han fet una nova inspecció, en aquesta ocasió ocular, i s’ha detectat el possible origen de l’esvoranc en una connexió al col•lector central provinent d’un dels edificis de la zona. El tub que connecta la xarxa de clavegueram privada amb el col•lector públic central està fet malbé i perd aigua. Això, amb el pas del temps ha pogut ser la causa de pèrdua de terres al seu voltat i aparició d’una cavitat. D’aquesta forma el ferm perd la seva resistència inicial necessària per suportar el pas de vehicles per la calçada. El resultat final seria el forat.\nLes primeres estimacions tècniques apunten un termini no inferior als 10 dies per reparar l’avaria. Durant aquest temps no es permetrà l’accés de vehicles al tram del carrer Pitàgoras afectat per la incidència, a excepció d’aquells vehicles que vulguin accedir al seu aparcament.\nCom a conseqüència de la prohibició del pas de vehicles al carrer Pitágoras, es van produir al llarg de la tarda d’ahir i durant les primeres hores d’aquest matí importants retencions de trànsit al carrer d’Edison.\nAquestes retencions venen provocades perquè en aquest carrer hi ha dos carrils de circulació que, passat el semàfor (situat al costat del nou complex esportiu Duet) es torna a convertir en un únic carril. Un d’aquests dos carrils dóna accés directe al carrer Pitágoras. En prohibir-se el gir, aquests vehicles s’han d’incorporar, juntament amb els que ja hi circulen, per l’únic carril que queda provocant retencions importants.\nLa prohibició d’accés es mantindrà fins al final de les obres de reparació. Al llarg del dia d’avui i primeres hores de demà, es continuaran els treballs d’avaluació dels desperfectes i es donarà a conèixer les actuacions que caldran fer i el termini necessari.


L'Ajuntament de l'Alcora instal·larà parquet i il·luminació led al pavelló polifuncional\nL'actuació, molt demandada pels usuaris, ascendeix a 145.000 € i es finançarà amb càrrec al superàvit de 2018\nL'Ajuntament de l'Alcora donarà resposta a una de les principals demandes dels usuaris del pavelló polifuncional, principalment dels integrants del club l'Alcora Futbol Sala. Així, abans que finalitze l'any, la renovació del sòl d'una de les pistes, amb la instal·lació de parquet, serà una realitat.\n“Amb aquesta inversió continuem amb la tasca de millorar significativament les instal·lacions esportives i les condicions per a la pràctica esportiva”, ha assenyalat el regidor d'esports, Manu Rubio.\nA més, es duran a terme altres actuacions al polifuncional com la instal·lació d'il·luminació led, que servirà per tal de millorar l'eficiència energètica. Com explica l'alcalde, Samuel Falomir, aquesta iniciativa s'emmarca dins dels objectius de l'Agenda 2030 de l'ONU per al Desenvolupament Sostenible Igualitari. “Un pla d'acció a favor de les persones, el planeta i la prosperitat al qual, com no pot ser d'una altra manera, se suma de forma activa el nostre consistori”, ha informat el primer edil.\nLa instal·lació del parquet i il·luminació led ascendeix a 145.000 €. Ambdues accions formen part del conjunt d'inversions sostenibles que l'Ajuntament finançarà amb càrrec al superàvit de 2018 i que suposaran un “important estalvi” per a les arques municipals.\nUn superàvit amb el qual també es duran a terme diferents accions per millorar l'eficiència energètica en instal·lacions municipals, s'executaran obres per renovar vies públiques i camins i es realitzaran altres projectes de millora en instal·lacions esportives.\nL'Alcora comença la renovació urbana del carrer Viver\nLa Diputació recolza la promoció de grups musicals emergents amb el festival ‘Ultrasons’ de l’Alcora\nL'Ajuntament de l'Alcora planta nous arbres i retira soques\nL'Alcora millora l'accessibilitat amb l'eliminació de barreres arquitectòniques en els passos de vianants


Lluís Canut, els morenos, els hackers i els crítics amb la premsa esportiva dels Carazo, Perearnau i DiariogolRacoBlaugrana.com\nHome Premsa Barça Lluís Canut, els morenos, els hackers i els crítics amb la premsa...\nLluís Canut, els morenos, els hackers i els crítics amb la premsa esportiva dels Carazo, Perearnau i Diariogol\nLluís Canut ha escrit un article surrealista, d´una baixesa moral irreconeixible en un periodista de la seva talla professional. Llúis Canut compara als “Morenos” de l´època de Nuñez amb totes aquelles persones que opinen de forma crítica sobre la forma de fer periodisme de diaris com Mundo Deportivo, als que anomena “hackers informàtics”.\nAbans d´entrar en matèria fem memòria i expliquem que eren els morenos i què són els hackers segons Lluís Canut.\nMorenos: el Barça sempre ha tingut aficionats radicals. Ara són els Boixos Nois i els Casuals FCB, abans ho eren els Morenos. Els Morenos, eren els aficionats més ultres i que s´acostaven a intimidar a tot aquell que fes oposició a Nuñez: tan si eres aficionat, com si eres periodista esportiu….\nHackers informàtics: segons la Wikipeida, el terme “hacker” segons els mitjans de comunicació té una connotació negativa i va associada a “delictes criminals” exercits des d´internet. Però la realitat és que hi ha molts tipus de hackers: i la majoria d´ells no tenen l´intenció de fer mal. Canut associa el terme hacker informàtic a tot aquell blogger que critica el periodisme esportiu de certs mitjans de comunicació: Diariogol, pelikano, mundodeportivo…\nDit això, diríem que Lluís Canut està molt desbordat per l´èxit d´internet. Internet és un canal on qualsevol persona pot opinar sobre qualsevol tema. I no només del Barça, sino també de la labor que fan certs periodistes esportius.\nÉs trist que Lluís Canut vulgui titllar tot aquell que discrepi en la forma de fer periodisme-escombraries dels Carazo, Perearnau, Guasch, Xavi Mir, etc… de “hackers informàtic”. És trist que Lluís Canut consideri que les persones que denuncien periodistes que filtren informació sense cap cita, ni font, ni res de res, es converteixen en calumniadors i en canvi els periodistes esmentats són els salvadors de la pàtria.\nAl revés senyor Canut. Ara mateix la xarxa la fan les persones i totes les opinions són vàlides. Qualsevol empresa ha de comprendre que el que es diu de la feina d´un mateix és una forma de “feedback” per valorar el seu rendiment i la valoració que es fa de la qualitat de la seva feina. Si la xarxa social carrega contra la feina de determinats periodistes i línees editorials, potser hauran de començar a prendre´n nota, enlloc de titllar-los de “criminals”.\nEls “morenos”, segons Lluís Canut intimidaven els periodistes. Els “hackers” no han intimidat ningú. Canut recorda el pitjor Aznar, que ja considerava terrorista a tot aquell que no pensava com ell o aquell que criticava la seva gestió.\nÉs una falta de respecte a la llibertat d´informació i d´expressió utilitzar aquesta comparació. Només han opinat, de la mateixa manera que ho fan dia a dia Lluís Canut, Santi Nolla, Francesc Perearnau, Miguel Rico i un llarg etcétera. El problema rau en el fet que el periodista sempre ha estat el “deu” que jutja, però mai pot ni vol ser jutjat.\nPer això a Santi Nolla li molesten tant els bloggers i les xarxes socials, perquè de cop i volta tothom té dret a opinar i molta gent el critica a ell i la seva forma de fer periodisme.\nA qui es refereix Canut quan parla de “hackers”? Al Diarioyoya.com? Al racoblaugrana.com? A qualsevol blog que té una linea editorial crítica amb premsa esportiva com Pelikano, Diariogol i certs periodistes que semblen més aviat la Belén Esteban? Canut sembla Rosell, tira la pedra i amaga la mà…\nNo confongui els bloggers amb hackers de forma voluntària i si us plau no els relacioni amb els morenos, perquè\nd´aquesta manera, l´unic moreno aquí sembla vosté.\nFont: De los morenos a los hackers informáticos , Lluis Canut\nLectures 7247 vegades per 2029 lectors\nPrevious articleCom actua el rosellonyisme després de l’Assemblea de Compromissaris\nNext articleEl Barça fa una protesta formal al diari Daily Star per inventar-se noticies del Barça\nJony oct. 25, 2010 at 4:40 pm\nLo de este tío es una verguenza. Pero que falta de respeto a la libertad de expresion.\nMe pregunto si en el mundodeportivo hacen "listas negras" de gente que no opina como ellos?\nQue tristeza la verdad..este artículo hay que difundirlo para desenmascarar a este personaje…\nsergio sanchis oct. 26, 2010 at 8:02 am\nSe refiere a los consejeros 2.0 de Rosell i Didac Lee! Al loro! Que no tengan ningún cargo ni ningún contrato de contrato con el Barça…\nEsos fueron los hooligans que durante un año atacaron sin piedad a la Junta, por delante y por detrás. Cuando publicaréis sus nombres y apellidos, hay que investigar si Rosell les va a pagar los favores prestados.\nFrancesc oct. 26, 2010 at 8:25 am\nPer cert podriem saber si hi ha periodistes o persones afins que han aconseguit parkings a les nostres instal.lacions darrerament? Estic segur que no, però es diu.Salut\nquico oct. 26, 2010 at 8:40 am\nAixò és missió impossible. Com es podria tenir accés a les llistes d´abonats de parking de club? I en tot cas, si hi aparegués algú com Santi Nolla, els resultaria molt fàcil tapar-ho dient que ha pagat la seva quota…\nFrancesc oct. 26, 2010 at 4:33 pm\nEl parking del club s'ha de pagar, per tant un exercici de transparència d'aquesta junta seria mostrar a la web del club aquelles places que són concedides per causes diverses i no subjectes a pagament. En un moment en que la Junta ens in-forma de la "gravissssima" situació de les finances del nostre club seri molt oportú.\nEdu oct. 26, 2010 at 8:40 am\nNo és Perarnau…… és Perearnau (MD) el que ha estat guardonat per la JUnta a la reunió de Penyes a´l Pais Vasc. S' hauria de corregir el post.\nsllviafcb oct. 26, 2010 at 9:14 am\nEl Canut aquest es va passar tres pobles. Fins i tot el Santi Nolla va haver de cridar-li l´atenció i fer retirar l´article.\nDes del Mundodeportivo no es pot trobar l´article si no vas a l´hemeroteca….\nmaria lapedra oct. 26, 2010 at 9:17 am\nÉs trist que un periodista de renom com Lluís Canut pugui escriure amb tanta ignorància i fer unes comparacions tan estúpides. M´he quedat glaçat al llegir el que ha escrit. M´ho espero del Nolla, del Perearnau, del Carazo i de tots els cyber-hooligans-periodistes, però no pensava que el Canut es deixés portar per la marea….\nI pensar que en teoria Canut era un personatge imparcial que era el fil conductor dels debats a Can barça….ara entenc perquè el van escollir a el..\nJoaneta oct. 26, 2010 at 10:46 am\nEl senyor Canut encara ens ha d'explicar què ens va costar la gracieta d'anar a cobrir el gol 1.000 de Romario al Brasil… I aquest va de transparent?\nEl Marca.com i les justificacions de Bertomeu\nag. 8, 2010\nMarca.com ja ha obert la veda contra el Barça de Rosell. Aquest matí el periodista R. Aldunate ja obria foc contra Rossell en el...


El València posa a la venda 9.000 entrades més per al partit contra el Reial Madrid - À Punt\nEl València posa a la venda 9.000 entrades més per al partit contra el Reial Madrid\nS'empara en la suspensió del TSJCV de limitar a 20.000 espectadors l'aforament de Mestalla\nCartell promocionant la venda d'entrades per al València-Reial Madrid del pròxim diumenge\n14 de setembre 2021 - 13:22\nEl València CF ha posat a la venda 9.000 entrades més per al partit que aquest diumenge disputa a l'estadi de Mestalla contra el Reial Madrid.\nEl club només podia, fins ara, posar-ne 20.000 a la venda a causa de la limitació que la Conselleria de Sanitat havia imposat als aforaments en estadis de futbol professional. No obstant això, la suspensió d'aquesta mesura per part del TSJCV aquest dilluns ha posat la maquinària en marxa per a poder ampliar l'aforament fins al 60% fixat pel Ministeri de Sanitat i ratificat per la conselleria autonòmica, que finalment serà de 29.000 espectadors.\nEl club disputa un partit molt important. Actualment marxa en segona posició del campionat i juga contra el primer classificat pel lideratge de la Lliga.\nEn cas de vendre totes les entrades disponibles, serà el partit, i esdeveniment, de qualsevol àmbit amb més espectadors a tota la Comunitat Valenciana, des del començament de la pandèmia el març de 2020.


Vicenç Villatoro conversa «Vis à Vis» Vicenç Villatoro conversa «Vis à Vis» – VadeVi\nVicenç Villatoro conversa «Vis à Vis»\nEl president de l'Institut Ramon Llull i escriptor xerrada amb els socis del club TR3SC\nVicenç Villatoro farà una xerrada amb la companyia dels vins del celler Clos Galena. Foto: VADEVI.cat\nEl proper 17 de gener, la sèrie de trobades Vis à Vis organitzades pel TR3SC comptarà amb la intervenció de Vicenç Villatoro, que acaba de publicar “Llibre d’actes (1998-1999)” (editorial Base).\nL’exdirector general de la Corporació Catalana de Ràdio i Televisió i president de l’Institut Ramon Llull parlarà amb els socis sobre la cultura i la vida política catalana actuals. El director del Club TR3SC, Miquel Curanta, dirigirà el col·loqui que estarà acompanyat dels vins ecològics Clos Galena presentats per la Merche Dalmau del celler Domini de la Cartoixa.\nEngegat el 23 d’abril del 2006, el club ja té gairebé 34.000 socis i una presènciapermanentalsmitjans de comunicació que inclouespais a TV3, el Canal 33, el Canal 3/24, Catalunya Ràdio, iCat.cat i “El Periódico”, juntament amb una revista bimestral i una plataforma de comunicació en xarxa.


Biel de Montserrat: D'empentes i rodolons\nFa unes setmanes va haver-hi una concentració en motiu de la visita del conseller de Salut a Girona, i es van produir alguns incidents amb l’alcalde Carles Puigdemont. Insults, sacsejades i alguna coça, segons va dir ell mateix. Darrerament aquests episodis augmenten, i més que augmentaran si les coses no canvien. No tinc clar, des d’un punt de vista tàctic, que sigui gaire efectiu el fet d’increpar i arribar a l’enfrontament físic amb els càrrecs electes i els representants municipals. Em fa la impressió que és donar carnassa als mitjans i opinòlegs del sistema i que, en general, perjudiquen la simpatia i l’adhesió de l'opinió pública envers unes reivindicacions justíssimes.\nAra bé, és un toc d’atenció per als representants polítics i institucionals catalans que no es pot obviar. Més enllà de les empentes i les coces, circumstancials, els moviments de protesta que vivim denoten un grau d’indignació i alteració considerable, fruit d’una situació social i econòmica cada cop més dramàtica. Hi ha una massa social creixent que està mostrant el seu descontentament, i cada dia més opta per canalitzar les seves demandes i posicions polítiques a través de vies diferents de les que el sistema té establertes. Cal tenir clar, i els ciutadans els primers, que el que realment confereix la legitimitat a un sistema polític és la seva acceptació i reconeixement per part dels seus usuaris i beneficiaris. I en un moment en què la ineficàcia d’aquest sistema per donar resposta a les principals necessitats i preferències de la població (la qual cosa és una de les seves funcions més bàsiques) s’està palesant dia a dia, aquest grau d’acceptació està disminuint a marxes forçades.\nAprofitem, doncs, aquesta situació de debilitat (potencial, encara) del sistema polític: sapiguem obrar amb intel·ligència i sumar sinergies amb els sectors socials, cada cop majors i més diversos, que estan disposats a sortir al carrer per denunciar els moments vergonyosos que vivim. Són instants per tenir el cap fred, clar, i treballar per convertir la indignació i el descontentament en mobilització popular.\nPublicat per Biel de Montserrat i Valls a 8:53


Alt Urgell, 19 de maig: TOTS SOM JOVES, TOTS SOM GRANS – Pirineus TV\nAlt Urgell, 19 de maig: TOTS SOM JOVES, TOTS SOM GRANS\nUn any més es posa en marxa aquesta iniciativa de compromís cívic entre joves i padrins.\nEnguany hi participen de forma voluntària 37 alumnes de 4t d'ESO del col·legi La Salle de la Seu d'Urgell.\nEl projecte d'Aprenentatge i Servei 'Tots som joves, tots som grans' s'ha reiniciat aquest divendres, amb la primera sessió del curs.\nAquesta és la 7a edició d'un projecte que pretén afavorir el millora de la qualitat de vida dels padrins a través del contacte i de l'intercanvi intergeneracional.\nEn una primera fase, l'alumnat va conèixer la feina que es fa a Llar de Sant Josep i la Fundació Sant Hospital, a partir d'una xerrada a càrrec de persones d'ambdues entitats.\nEl projecte 'Tots som joves, tots som grans' comporta el treball en xarxa entre les diferents entitats. Col·laboren: l'Ajuntament de la Seu d'Urgell, l'Oficina Jove de l'Alt Urgell, el Servei Educatiu de l'Alt Urgell-Cerdanya, Pla Educatiu d'Entorn i la Regidoria de Gent Gran.\nParlen al vídeo: XAVIER MARSÁ, PROFESSOR LA SALLE - MONTSE EROLES, TÈCNICA DE GENT GRAN - LORENA GRAVET, COORDINADORA GENT GRAN


Ferienhäuser Thalbach Heiligenblut Àustria - Ofertes d'hotels amb els MILLORS DESCOMPTES EN LÍNIA\nRojach 38, Rojach, Heiligenblut, Àustria, 9844 - Veure al mapa\nSi el que està buscant és per un hotel ben situat a Heiligenblut, no busqui més enllà de Ferienhäuser Thalbach. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Ferienhäuser Thalbach, l'excelent servei i instal.lacions superiors faran de la vostra estada una experiència inoblidable. Instal.lacions per a minusvàl.lids, aparcament de cotxes, transport hotel/aeroport, habitació familiar, instal.lacions de barbacoa són només algunes de les comoditats que fan que Ferienhäuser Thalbach sigui diferent dels altres hotels de la ciutat.\nL'ambient de Ferienhäuser Thalbach es reflexa en cada habitació. calefacció, balcó/terrassa, telèfon, aparell de televisió, TV satèl•lit/cable són només algunes de les comoditats a la vostra disposició. L'hotel ofereix instal.lacions fantàstiques, incloses esquí, massatge, solàrium, ping pong, jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Heiligenblut, el Ferienhäuser Thalbach és el lloc perfecte per una estimulant i emocionant escapada.\nTots els tipus de viatgers (155) Parelles (72) Viatgers en solitari (29) Famílies amb infants petits (16) Famílies amb infants grans (9) Grups (28)


Joc en línia Gymkamaths. Juga el joc en línia gratuïts Gymkamaths. Descarrega el joc Gymkamaths. Jocs Lògica - ad.zxplay.net\nEl joc et permet desenvolupar la velocitat gimnàstica matemàtica de pensar. Home corrent davant teu. Cal comprendre ràpidament el valor de X, o resoldre un problema geomètric i triar el camí a seguir!\n© -. Joc en línia gratuïts Gymkamaths () El joc en línia\njoc flash Gymkamaths de forma gratuïta. No t'oblidis de votar aquest joc Gymkamaths i compartir aquest joc amb els teus millors amics.\nJoc Gymkamaths en línia\nDescripció del joc Gymkamaths la línia. Com jugar el joc en línia El joc et permet desenvolupar la velocitat gimnàstica matemàtica de pensar. Home corrent davant teu. Cal comprendre ràpidament el valor de X, o resoldre un problema geomètric i triar el camí a seguir! Només ha de prémer el botó del ratolí per saltar o córrer a córrer a la pista seleccionada. Anar a través de totes les tasques i guanyar la medalla d'or!\nQualifica aquest joc: Jugat: 751\nGymkamaths ( Vots0, Valoració secundària: 0/5)


Comencen els espectacles de la temporada de tardor de TeatresDespí - Komunica.press\nInici Baix Llobregat Sant Joan Despí Comencen els espectacles de la temporada de tardor de TeatresDespí\nL’Ajuntament de Sant Joan Despí inicia aquesta setmana la nova programació d’arts escèniques de TeatresDespí. La temporada de tardor aplega una dotzena d’espectacles, amb artistes com Dàmaris Gelabert, Carles Sans, Blas Cantó, la companyia Atalaya Teatro o Pulmon Beatbox.\nLa programació de TeatresDespí comença aquest dijous 16 de setembre amb la projecció de la pel·lícula La dona il·legal. I diumenge 19 de setembre, el Teatre Mercè Rodoreda acollirà l’espectacle Soc feliç, de Dàmaris Gelabert, una de les principals referents de l’animació infantil a Catalunya que portarà la seva nova proposta de teatre musical.\nPel que fa al teatre, la programació de TeatresDespí inclou l’espectacle Carles Sans, per fi sol, protagonitzat per l’actor Carles Sans, integrant de la companyia Tricicle; Madre coraje, de la companyia Atalaya Teatro; i Después hablamos, de la companyia santjoanenca Hocus Pocus.\nPel que fa a les propostes per a la canalla, hi haurà teatre infantil i familiar amb els espectacles Hamelí, de la companyia Xip Xap Teatre, i Adeu Peter Pan, de la companyia Festuc Teatre. I per als nadons i la primera infància, els muntatges Maure el dinosaure, de la companyia Teatre Nu, i Elmer, l’elefant de colors, de Tutatis Produccions.\nLa música serà un altre dels ingredients de la programació de tardor, amb Dani Lleonart, conegut amb el sobrenom de Pulmon Beatbox, que oferirà un viatge al món del hip-hop en l’espectacle Flow (My Hip Hop Story), i Blas Cantó, representant d’Espanya al Festival d’Eurovisió 2021.\nL’humor vindrà de la mà de les Nits de Comèdia, amb l’espectacle Yo sobreviví a la EGB, de Jordi Merca, i el xou de Grison Beatbox i Jaime Caravaca.\nFinalment, en el marc del Cicle Gaudí de Cinema Català, tindrem també la projecció de la pel·lícula Les dues nits d’ahir, de Gerard Vidal i Pau Cruanyes.\nArticle anteriorCAID: 35 anys donant suport a les dones de l’Hospitalet\nArticle següentEl Baix Llobregat participa en la 6a edició de “Benvinguts a Pagès”


17/05/2019 - 10:20h\nDesgranem els canvis que hi ha hagut al sector del vi del Penedès, per situar el moment actual.\nLa terra que coneixem avui en dia, no s’assembla de res a la que van veure els nostres ancestres. El constant moviment de les plaques que suporten l’escorça terrestre provoca que la seva forma muti perpètuament. Ha fet que la terra s’hagi convertit en el que és ara, i que no puguem predir com serà en el futur. Això, genera il·lusió i incertesa a parts iguals. Il·lusió perquè pot ser que els desplaçaments donin com a fruit una terra encara més bella, i incertesa perquè quan les plaques es mouen, acostumen a generar sotracs de gran magnitud. Els canvis ja ho tenen això. Són necessaris per avançar, i millorar, però també provoquen tensions allà on es couen. Sense excepció. Tampoc el Penedès ho és.\nEl sector vinícola del territori viu immers des de fa dues dècades en una evolució constant (alguns en diuen revolució), que ha aixecat polseguera entre els que s’hi dediquen. La necessitat de diferenciar els productes amb segell penedesenc, i la de fugir dels preus baixos que caracteritzen molts dels vins i caves produïts a la zona, ha fet que una bona colla de cellers hagin decidit desmarcar-se de les denominacions d’origen, i que els seus productes es regeixin per una normativa diferent. Alguns, fins i tot se l’han fet a mida. Tot plegat, ha fet que avui en dia el batibull de noms i marques que conviuen al territori sigui prou ampli, per no tenir clar qui és cadascú –ni la majoria de penedesencs són capaços de situar-ho-, i què proposa.\nLes primeres discrepàncies\nLes diferències entre elaboradors de la zona no són cosa de fa quatre dies. Ja fa temps que n’hi que es desmarquen d’allò establert i que busquen alternatives per elaborar, i sobretot promocionar, els seus vins i caves de formes diferents. Curiosament, els que van evidenciar les primeres discrepàncies del sector a la comarca, són els que ara treballen per refer la unitat dels elaboradors: Pimecava. Aquest grup, que inclou una cinquantena de petits i mitjans cellers, va decidir crear el 2006 una segona patronal cavista, al marge de l’Institut del Cava, que actualment acumula seixanta empreses vinícoles penedesenques.\nL’objectiu era distanciar-se dels grans elaboradors, posant la qualitat, i l’elaboració artesanal per davant de tot. Fa només una setmana, Pimecava va anunciar que havia encetat negociacions amb l’Institut del Cava per tornar a l’origen, i convertir les dues entitats en una de sola. La bona entesa dels seus presidents, Pere Guilera i Damià Deàs, respectivament, ha facilitat aquesta decisió que dona força a la DO Cava, tocada per la recent marxa dels nou elaboradors inclosos en el projecte Corpinnat.\nTot i que Xavier Pagès, president de la denominació cavista des del passat mes de juliol, ha defensat a tort i a dret que la creació de Corpinnat no suposa cap cop per als escumosos d’aquest DO, el cert és que l’entrada en funcionament de la marca col·lectiva europea ha fet replantejar coses a la denominació. Fins que ells van marxar, parlar de la zonificació de la DO Cava semblava impossible. El tema havia sortit en algunes reunions del ple del consell, però no es preveia factible engegar un projecte per concretar el tema. Ara, ja hi ha una comissió encarregada de dividir en zones la regió Cava, la més àmplia de l’estat espanyol: abraça fins a deu províncies. Les catalanes són les que més producte hi aporten.\nEl 2017 (encara no s’han fet públiques les dades del 2018) les més de 200 empreses elaboradores de Cava –encara amb els cellers Corpinnat a dins- van vendre 252,5 milions d’ampolles, el que suposa una xifra rècord en la història del sector. A ningú se li escapa, però, que la immensa majoria del cava que es va vendre va sortir de les instal·lacions dels tres grans cellers productors, amb preus que molts critiquen per ser baixos. Segons dades del consell regulador, el 2017 el preu mitjà de venda de l’ampolla de cava va ser de 4,55 euros, un pèl més alt que l’exercici anterior, però encara molt inferior al que molts elaboradors consideren com a “acceptable”.\nPrecisament revalorar el preu dels escumosos de la zona, i dotar-los d’un prestigi fora de les fronteres de l’estat que ara mateix és gairebé inexistent, és un dels objectius de Corpinnat. La marca col·lectiva nascuda el 2018, i que actualment ja aplega 9 cellers. Els seus fundadors (Gramona, Recaredo, Llopart, Nadal, Sabaté i Coca i Torelló) han explicat que van negociar fins a l’últim moment amb la DO Cava per poder-se mantenir dins la denominació, però al final van haver-la d’abandonar per un canvi en la normativa. La majoria, són hereus dels cavistes que van crear la marca cava, que molts asseguren que ja va néixer amb deformitats.\nUna de les que més se li critica és la gran extensió de territori que ocupa. Un territori que no té, en molts casos, res en comú. De fet, hi ha cellers de la DO cava que es troben a la mateixa distància que algunes empreses del Penedès i de la Xampanya. Posar remei a aquest sense sentit és un dels principals objectius de Corpinnat –que significa nascut al cor del Penedès-, que ha fet de l’origen dels seus escumosos el principal cavall de batalla de la marca, però no l’únic. Aquest col·lectiu, que de moment ha aturat l’ingrés de nous membres, també defensa que els cellers vinifiquin el seu propi raïm, o provinent de pagesos als quals se’ls abona un preu digne per la matèria primera. No oblidem que el Penedès és un dels territoris on el raïm és paga a un preu més baix, amb mitjanes que l’any passat es van situar al voltant dels 60 cèntims d’euro per quilo.\nA diferència de la DO Cava, qui sí que ha filat prim en el tema de l’origen dels vins (a imatge del que fan diverses regions franceses) és la DO Penedès. Amb Josep Maria Albet al capdavant, la denominació penedesenca té al calaix un mapa de subzones, que ha de permetre diferenciar la majoria dels vins que s’elaboren a la regió, depenent del clima, del sòl, i de mil i un paràmetres més que fan que cada vi sigui únic i singular. El mapa inclou vuit subzones, amb 96 tipus de sòl diferents. En totes elles s’hi pot elaborar Clàssic Penedès, la marca que la DO Penedès va treure a la llum el 2014 per donar resposta a una bona colla de cellers que volien marxar de la DO Cava per intentar donar més valor als seus escumosos. En un primer moment van ser 13 els cellers que es van sumar a l’aventura i ara ja n’hi ha 18.\nTots els que volen posar aquest nom a les seves etiquetes han de produir escumosos 100% ecològics i que com a mínim tinguin una criança de 15 mesos, el que es considera un Reserva. A més, ofereixen al client la garantia que el que fan és 100% Penedès, ja que el raïm per elaborar aquests vins només pot sortir del territori.\nTot i les diferents iniciatives que han sorgit els darrers anys per donar resposta a les inquietuds dels cellers que no estan d’acord amb les polítiques de les denominacions que tenen incidència al territori (DO Cava, DO Penedès i Do Catalunya), encara n’hi ha que han apostat per altres fórmules, com la de crear una DO pròpia. Aquest és el cas de Pepe Raventós, del celler de Sant Sadurní Raventós i Blanc, que etiqueta els seus vins sota la marca Conca del Riu Anoia, un nom que encara no ha rebut el vistiplau de l’administració, però que ja volta per tot el món. Altres, i ja n’hi ha uns quants, simplement han optat per anar per lliure. Per no posar el nom de cap DO a les seves etiquetes.\nAmb aquest garbuix de marques, els canvis que hi ha hagut els darrers mesos al capdavant de tots els agents que regulen i promocionen el sector vinícola, s’han convertit en una gran oportunitat perquè el Penedès trobi la manera buscar solucions unitàries que beneficien tots els que s’hi dediquen.\nEn l’últim any, hi ha hagut relleus a Pimecava, a l’Institut del Cava, a la DO Cava, als Tastavins i a la Confraria del Cava. Aquesta setmana s’ha produït l’últim. Joan Huguet, d’Huguet de Can Feixas, ha rellevat Josep Maria Albet al capdavant de la DO Penedès, després de vuit anys de presidència del d’Albet i Noya. Huguet ha estat escollit per unanimitat, la mateixa que necessita el Penedès per encarar els reptes de futur que se li presenten.\nEva López | 04/03/2020 - 17:10h\nEl sector del vi acorda mesures urgents per a reduir els efectes del coronavirus\nRedacció | 15/04/2020 - 20:54h


IMPORTANT: Els que ja va comprar el guió, si us plau, actualitzeu a l'última versió que he millorat amb un munt de noves característiques (desplaceu-vos cap avall per veure la llista de canvis) .\nAdvanced PHP motor de cerca usant el sistema API Bing, et dóna resultats per Web, Imatges, Vídeos, també és compatible amb una gran quantitat d'operands com "site:", "link:" etc, tenen diverses característiques com la "recerca segura", i més... el disseny es basa en Metro UI, però vostè pot modificar la manera que vulguis, ja que utilitza els arxius.html de plantilla.\nActualització 1.5 [26/06/2012]\nS'ha corregit un error pel qual, en alguns casos, el 'site:' o altres operands would't funcionen. (Arxius afectats: web.php, videos.php, images.php i news.php de la carpeta 'fonts'.\nActualització 1.4 [06/20/2012]\nAfegit nou el suport per a les lletres ciríl·liques i altres tipus.\nActualització 1.3 [19/06/2012]\nMigració de la seqüència de comandaments per Azure Cloud (Microsoft acabarà API Bing en 01 de agost, pel que aquest era un "deu" el canvi, ja que van aconsellar.\nAfegit els següents filtres per a imatges: Petit, Mitjà, Gran, Plaça, Ample, Alt, color, blanc i negre, fotos, gràfics, cara, retrat, Altres.\nAfegit els següents filtres per Vídeos: Curta, Mitja, Llarga, estàndard, amb pantalla gran, baixa - mitjana - alta resolucions.\nAfegit els següents filtres a Notícies: Entreteniment, Salut, Política, Esports, Món, Sci / Tech, Conèixer, rellevància.\nMillora el disseny, fent-la més "Metro", com, també va millorar la pàgina de benvinguda i es fixa diversos errors que poguessin aparèixer en monitors d'alta resolució.\nActualització 1.2 [15/05/2012]\nAfegit lloc web de vista prèvia per als resultats web.\nS'ha canviat el comportament de la 'web, imatges, vídeos, notícies' enllaç en els resultats de cerca.\nS'han solucionat alguns errors menors.\nMillora de traçat.\nActualització 1.1 [05/14/2012]\nAfegit Notícies opció de cerca.\nAfegit el temps de funcionament de Vídeos de cerca.\nFunció Seguretat de cerca (filtre, Moderat Estricte)\nNo càrrega del servidor (resultats retornats per Bing via Bing Search API)\n"Més de..." per a cadascun dels resultats\nÉs compatible amb diversos operands (com "site: codecanyon.net", "link: codecanyon.net" i així successivament...)\nWeb, Imatges i Videos Cerca\nAdsense Ready (2 ad punts)\nNota: Es requereix una clau d'API de cerca de Bing (De Azure mercat, és gratis!), Pot crear una de forma gratuïta a https://datamarket.azure.com/, allow_url_fopen habilitat i OpenSSL, també la seqüència de comandaments ha d'estar instal·lat en un domini / subdomini.\neCommerce, Tots els Articles, avanç, ada del motor de cerca, la cerca web, API Bing, motor de cerca del PHP, recerca api, api motor de cerca, imatges del motor de cerca, motor de cerca web, cercadors ví, deos, cerca al lloc


Els concerts es reprenen aquest dijous 29 de març i s'allargaran fins al diumenge 1 d'abril\nHi haurà música simfònica i de cambra, cant coral i maridatge amb vi\nEs torna a recuperar l'orgue Tepatti de l'Església de Sant Agustí\nEl Festival de Pasqua encara el seu segon tram aquest dijous 29 de març. Després dels concerts de Barcelona Gospel Messengers, d'Albert Guinovart amb el Cor Jove de l'Orfeó Català i d'Antoni Ros Marbà amb la Cobla Sant Jordi, queden encara set produccions ben diverses.\nAquest mateix dijous (21 h), l'Orquestra Simfònica Julià Carbonell de les Terres de Lleida oferirà un programa centrat en autors catalans del segle XX al Paranimf de la Universitat. Divendres s'iniciaran els concerts de proximitat. Al matí, i en un parell de torns, el clarinetista Oriol Romaní omplirà de música el Celler dels Encants del Llibre, singular i històric espai del carrer major que s'incorpora enguany al festival. Al vespre, la Coral Cantiga oferirà un repàs a la polifonia sacra i profana composta a Catalunya als segles XX i XXI.\nDissabte hi haurà tres propostes: a l'Església de Sant Joan Degollat (11.30 i 13 h) el Quartet Teixidor farà un sentit homenatge al professor Josep Lluís Guzmán, especialment relacionat amb el Conservatori de Cervera; al Paranimf de la Universitat (19 h) el pianista Jordi Masó repassarà les Cançons i danses de Frederic Mompou, i a l'Auditori (22 h) s'estrenarà l'espectacle de maridatges musicals del cantant Salva Racero, acompanyat del pianista Dani Garcia.\nFinalment, el diumenge 1 d'abril el festival es tancarà a l'Església de Sant Agustí (19 h), tornant a recuperar els sons de l'orgue Francesco Tepatti, del 1895, de la mà de Guido Iotti, que interpretarà un repertori de compositors catalans confeccionat expressament.


COLLA XAPOUTOT: Via Gaston va bufat al Drú\nVia Gaston va bufat al Drú\nAquest dissabte la meteo ens té confusos. Les pluges de dies anteriors ens fa dubtar del que trobarem sec o moll. El que tenim clar, és que tenim ganes de sortir, i després d'un bon esmorzar doncs ja escollirem sobre la marxa. Sóm en Marçal, en Ricard i un servidor, però com que en Jaume i en Gerard estan passant uns dies al Monestir, per veure d'una vegada per totes si els hi perdonen tots els pecats comèsos, doncs decidim d'anar cap allà per trobar-nos amb ells.\nEl temps no és del tot segur, fet que ens fa decidir de quedar-nos a prop de l'aixopluc del cotxe. És el dia ideal per acostar-nos i esborrar de la llista una via que des de fa temps la tenim apuntada, però que la seva dificultat ens fa dubtar de si ens en sortirem o no. La via és la Gaston va bufat, al Drú. En Gerard amb en Jaume es posaran a la Queralt-Ona, que en Gerard encara la té pendent.\nLa via comença potent. Fins a la segona assegurança, trampegem els passos amb Ao, i a partir d'allà, en lliure ja la resta de la via.La resta del llarg és molt fina i mantinguda amb un ressalt duret abans d'arribar a una R que ens saltem. A partir d'aquí i fins la R1, placa ben vertical amb les preses i foradets suficients per gaudir de cada pas. Un llarg molt dret, on el bon rocam que hi trobem ens fa disfrutar molt.\nEl Ll2, és una rampa que mica a mica es va tombant, tornant-se més assequible a mida que arribem a la R. Un llarg molt difrutón alhora que es fa curt.\nAquests tres llargs ( que nosaltres em fet amb dos ) pugen pel Pilar Bonati, amb una roca excepcional, i molta verticalitat.\nAl Ll3, sortim del pilar, i ens adonem que aquí la cosa ja canvia. No de dificultat ja que és mantinguda de dalt a baix, però la roca ja s'ha de vigilar més. En aquest llarg, trobem les màximes dificultats en un ressaltque trobem a la seva meitat.\nEl Ll4, és força exigent. La roca dubtosa, i el constant flanqueig, i la seva dificultat ens fa anar ben alerta en tot moment.\nÉs molt mantingut, i de res no hi serveix anar-hi de segon...\nAl Ll5 ja hi tornem a trobar bona roca. Hi ha un ressalt punyetero amb un "alejillo" abans de xapar el pas que el protegeix que deunidó. Aquí recomanem de portar un Alien groc, o per l'estil, ja que sense... fa de mal dir.\nUn pas dur per superar el ressalt, i amb passos finets arribem a la R, que fem a l'esquerra de la feixeta que trobem. No confondres amb una que ens queda just davant.\nEl Ll6, és la cirereta del pastís. Un llarg per disfrutar-hi de valent. Dret, molt dret, foradets, cantells, i mantingut de pebrots ens fa xalar. Hi ha un ressalt que quan hi passeu ja ens direu el què... comú amb la Directa Americana.\nEl descens el fem amb dos ràpels, anant a buscar la R2 de la Queralt-Ona que ja coneixíem...\nNosaltres em passat amb unes 15 cintes, l'alien groc i R. Una via molt ben parida, i mantinguda, sobretot als tres primers llargs, i que obliga a 6a, tot i estar equipada per a no patir en excés. Els tres primers llargs estan amb espits antics, i la resta amb parabolts.\nApa gent, ja en tenim una altra al sarró. Aquesta ens ha deixat els dits força llimats...\nSalut i allioli per tothom!!!!!!!!!!!!!!\nPublicat per llembresku a 21:20\nAquesta no l'he fet! la Directa Americana em va agradar molt, aquesta pel que veig és més mantinguda, tot i que el darrer llarg de la Directa és terrorífic!\n4 de novembre de 2011, a les 18:26\nEi Jaume, aquesta no és tant difícil com l'últim llarg de la Directa Americana, però en tots els llargs s'hi ha d'apretar. És molt mantinguda en general, sobretot als tres primers llargs, que són força verticals. Molt recomanable si et va agradar la Directa!!\n5 de novembre de 2011, a les 21:46\nAquesta tarda hem anat a fer-la, ens ha agradat molt, han reequipat els primers llargs amb bolts, això ens ha despistat i hem pujat pels espits de la dreta, que eren impossibles!! no se que deu tirar alló?\nGràcie sper la informació l'Alien ha anat molt be i el pas de sobre....he tibat de cinta!\n4 d’octubre de 2012, a les 23:55\nVia GEDE a l'Elefant\nVia Pirinaic a la Mòmia\nPupurri al Pic del Martell\nVia Intrèpida Sirena a la Punta Milà


ESDAP Catalunya organitza la jornada de disseny “Codi Obert” | Fabra i coats | Ajuntament de Barcelona\nESDAP Catalunya organitza la jornada de disseny “Codi Obert”\ndimecres, 19 febrer, 2020 - 10:30 a 21:00\nL’Escola Superior de Disseny i d’Arts Plàstiques de Catalunya (ESDAP) portarà a terme el dimecres 19 de febrer a Fabra i Coats: Centre d’Art Contemporani de Barcelona i Fàbrica de Creació la jornada de disseny Codi Obert. Es tracta d’una activitat adreçada als alumnes de l’Escola en què es plantejaran diverses activitats al voltant d’aquesta nova manera d’afrontar el disseny, fent de la Fabra un espai de trobada i treball col·laboratiu del conjunt de Campus ESDAP, un marc per a generar debat i reflexionar sobre les oportunitats i desafiaments que aquest codi ofereix a tot l’espectre de la creativitat.\nEl Codi Obert és una nova/altra forma de dissenyar, desenvolupar i distribuir qualsevol cosa. Si bé l’origen històric d’aquest terme està relacionat amb el desenvolupament de programari, actualment s’aplica en altres àmbits d’activitat (maquinari lliure, biotecnologia, cultura, política…), propiciant una revolució vertiginosa cap a un model de societat oberta. Així, la idea que hi ha darrere del codi obert és ben senzilla: quan els desenvolupadors poden llegir, modificar i redistribuir el codi d’un producte o servei, aquest evoluciona, es desenvolupa i millora. Els usuaris ho adapten a les seves necessitats i corregeixen els seus errors a una velocitat molt més alta que en el cas de desenvolupament en models tancats o centralitzats, donant com a resultat la producció de productes més democràtics i de més qualitat.\nLa jornada a la Fabra inclourà un taller a càrrec del nostre resident Alberto Flores, de Makea Tu Vida, amb el qual crear, desenvolupar i comunicar projectes de disseny a partir de la reutilització de materials descartats. També hi haurà, entre d’altres activitats, una conferència de la doctora Isabel Campi (La Bauhaus en el seu context. Les escoles d’art d’avantguarda en els anys vint), un taller sobre l’emergència climàtica amb Patrick Thomas, un altre d’introducció a la impressió en risografia, o un laboratori de pràctiques col·laboratives.\nJornada tancada per a alumnes d’ESDAP.


Flat Abs Fast FREE DVD Offer Només paga l'enviament i la manipulació\nObteniu la vostra còpia GRATU OfTA del DVD de Danette May's Flat Belly Fast\nFlat Belly Fast és un nou programa d’entrenament creat per Danette May. Danette May és un entrenador personal certificat, nutricionista, autor i model de fitness. Ha creat aquest nou programa d’exercicis mitjançant exercicis super breus que t’ajudaran a obtenir resultats ràpids de pèrdua de greix. Els seus exercicis es poden fer en la privadesa de la vostra llar o oficina, amb un ritme que us resulti més còmode.\nAmb aquesta oferta de DVD de Flat Belly Fast Free, rebràs:\nEl DVD de Flat Belly Fast - Aquesta és una introducció al programa de gravetat de greixos de Danette que us ajudarà a començar els vostres objectius de pèrdua de pes\nVídeos d'entrenament de bonificació 3 - Rebre tres nivells individuals d'exercicis d'aplanament estomacal\nFast Meals Prep Video - Danette prepararà àpats saludables i deliciosos en aquest vídeo de preparació ràpida de menjars. Mireu aquest vídeo per rebre instruccions pas a pas sobre com preparar aquests menjars saludables en greixos.\nLlibre electrònic gratuït: el pla de menjar del dia 10 - Aquest llibre electrònic conté 10 dies de fàcils de seguir les receptes de menjar de greixos\nFeu clic a l'enllaç següent per reclamar la vostra còpia GRATU ofTA del DVD de Danette's Flat Abs Fast. 6.95 dòlars només per enviar en qualsevol lloc dels Estats Units\nNo es rebutjarà mai aquesta oferta de DVD mai. N’hi ha prou amb pagar una tarifa d’enviament UN POC. Aquest DVD de Belly Fast és 100% gratuït a més de l'enviament, és simplement la forma de Danette's May de promoure el seu nou programa d'entrenament / nutrició.\n2 pensaments sobre "Danette May Flat Belly Oferta de DVD GRATU FastTA"\nPingback: GRATIS Danette May Flat Belly Workout DVD - El blog de Yolanda\nDeixa un comentari a Cora Herrick\tCancel resposta


Global icon-chevron-right Espanya icon-chevron-right Barcelona icon-chevron-right b Restaurant\nAssaboreix la qualitat d'unes hamburgueses úniques!\nSi les carns i les hamburgueses són la teva perdició, el b Restaurant es convertirà en un autèntic temple per a tu. Situat en ple Eixample, en aquest restaurant treballen només amb productes de primera qualitat per oferir-te plats d'allò més complets i saborosos. Els seus fundadors, Marc Ribalta i Albert Riera, tenen com a lema 'la grandesa de ser petits' i aposten per una carta atractiva i variada i una oferta gastronòmica ideal per gaudir-la en parella o en grup.\nLa seva gran especialitat són les b-Burgers i les més destacades són la Dalí, la Veggie, la Dolce Vita i la Jamón Jamón, que porta pernil ibèric, formatge parmesà, ruca, tomàquet sec i oli de tòfona i és una de les preferides dels seus clients! Els autèntics carnívors tampoc heu de deixar de tastar les seves carns a la graella: tenen una mitjana de vaca rossa gallega, un magret d'ànec i un filet que treuen els sentits. Però si no menges carn, al b Restaurant també han pensat en tu. Pots decantar-te per les burger vegetarianes, les seves tapes o bé tastar el carpaccio de carbassó o l'amanida Cèsar.\nA més, de dilluns a divendres disposen d'un menú de migdia per només 9,95 € i un menú de grups per 18 €. Necessites més raons per regalar-te un homenatge com aquest?\nwww.brestaurantbarcelona.com Trucar 93 809 57 23


PESCA & KAYAK COSTA BRAVA: Darrera entrada del blog, desapareix Pesca & Kayak Costa Brava\nAquesta es la darrera entrada del blog, aquest te els dies comptats. I els motius?\nTal dia com avui, ara fa 4 anys, vaig començar aquest bloc, enfocat sobretot a la pesca a la costa brava des de caiac, una modalitat que practicava casi cada setmana sempre que el temps i la família em deixaven. Per desgracia, el mon de la pesca es un mon amb bastanta enveja, on per massa gent, es més important el peix de la seva vida que estan a punt de pescar, que no pas el company que tenen al costat. No tothom es així, es clar, també hi ha bona gent, però jo vaig apostar per practicar-ho en solitari, quan em venia bé i sense donar explicacions. Vaig apostar per fer una pesca responsable, molt selectiva, i apostant per la captura i solta, tornant a l'aigua els peixos, que per mides o espècie, sabia que eren vulnerables i els preferia veure en llibertat que al meu sarró.\nAmb el temps, vaig abandonar el caiac autobuidable, el que utilitzava per pescar, per caiac de mar tancats, molts més mariners i aptes per fer travesses, deixant la pesca de banda de manera progressiva, i apostant per fer més navegació, mes fotografia, gaudir més del mon del caiac sense pescar, sense interferir en la natura, ara em dedicava purament a observar-la i a fer-ne fotos.\nAvui en dia el mon de la pesca continua funcionant malament, molta enveja, moltes fotos de peixos, molta gent anunciant un esquer o un altre que son els millors, i total, per seguir pescant, alguns amb més seny, altres amb menys, però jo ja n'estic bastant cansat del mon de la pesca, així, que la seguiré fent, en la intimitat, quan vulgui, on vulgui i com vulgui, sense fotos, sense lloc fix, sense testimonis de si m'emporto un llobarro a casa o el torno a l'aigua per que segueixi creixent, faré el que cregui més convenient i punt.\nAquest bloc tal com estava enfocat, ja no te sentit, començaré un nou projecte encarat 100% al caiac de mar, però la pesca, el blog Pesca & Kayak Costa Brava, te els dies comptats.\nMoltes gràcies, a les 79131 persones que en un moment o altre han visitat aquest bloc, als amics que he conegut, a la gent que en un moment o altre ha escrit, per comentar o per criticar, tan s'hi val.\nAquest es el darrer post, i aquí s'acaba, el proper projecte tindrà nou domini, nou nom, nou format, tot arribarà.\nA reveure ;-)\nDarrera entrada del blog, desapareix Pesca & Kayak...


La Universitat acull el lliurament dels Premis Càtedra Divina Pastora d’Esport Adaptat - Fundacio General - FGUV\nEstàs a: Inici > Arxiu de notícies > La Universitat acull el lliurament dels Premis Càtedra Divina Pastora d’Esport Adaptat\nEl lliurament de premis comptà amb la presència del vicerector d’Internacionalització i Cooperació, Guillermo Palao; el president de Divina Pastora, Armando Nieto; i el director de la Càtedra Divina Pastora d’Esport Adaptat Universitat de València, José Campos, que presentà Eleuterio Antón, ponent de la conferència que se celebrà a continuació sota el títol ‘Actualitat de l’atletisme paralímpic internacional’.\nFinalitzada la ponència va tindre lloc el lliurament de premis i certificats als millors treballs de finalització de Màster i Doctorat. El premi va ser per a Joan Úbeda pel seu treball ‘La pràctica d’activitats físicoesportives en l’alumnat universitari amb discapacitat: un estudi qualitatiu’.\nA l’acte assistiren la resta de membres de la Comissió Mixta de la Càtedra, Pilar Nieto, Rosa Laparra i Miguel A. Torregrosa, així com diferents personalitats del món acadèmic i associatiu, com FESORD (Federació de Persones Sordes); FESA (Federació d’Esports Adaptats de la Comunitat Valenciana); el degà de la Facultat de Ciències de l’Activitat Física i l’Esport, Vicente Añó; i la directora de la Unitat per a la Integració de Persones amb Discapacitat de la Fundació General de la Universitat de València, Celeste Asensi; entre uns altres.\nData d'actualització: 29 d'Abril de 2015


Corpus - Teatre Barcelona\nCorpus de Xavier Bobés és una trobada entre una peça escultòrica, un manipulador d’objectes i un músic. Un diàleg escènic a cau d’orella de la qual podran participar només 25 persones en cada passi. L’artista proposa explorar el moviment d’un objecte escultòric amb relació al cos humà, l’animal i el vegetal. Una reflexió poètica sobre la cosificació que cerca trobar la manera d’interpretar-la, transformar-la i representar-la.\nCorpus és també un viatge entre un home i la seva forma, un diàleg impossible desfent les hores d’una vida, desfent camins, empetitint per a desaparèixer de nou.\nCorpus explora el moviment d’un objecte escultòric en relació amb el cos humà, l’animal i el vegetal. La cosificació del vincle que tota persona té amb el seu “cos objecte”, desvetllant el seu sentit poètic i estudiant-ne les seves possibilitats d’interpreta-ció, transformació, representació plàstica i de moviment.\nAvui em dirigeixo principalment a tots aquells que no han anat mai a veure un espectacle d’en Xavier Bobés. La resta estic del tot segura que els va passar com a mi, que des de que el vaig descobrir, en el meu cas a “Cosas que se olvidan fácilmente” , no m’he perdut cap dels seus espectacles.\nXavier Bobés, fundador de la companyia Playground, és una de les figura més destacada del país en l’àmbit del teatre d’objectes. Els seus muntatges escènics, més que teatre, són experiències teatrals. Propostes diferents i trencadores, centralitzades en el joc escènic i en la investigació del món de l'objecte quotidià, per dotar-lo de nous discursos en contextos sorprenents que tenen cabuda en un món imaginari, defugint dels convencionalismes.\n“Corpus” proposa la trobada entre una peça escultòrica, un manipulador d’objectes i un múcic. És un muntatge teatral pensat per a vint-i-cinc espectadors. Es tracta d'un espectacle sense paraules. La dramatúrgia és visual, creada a través de la manipulació d’objectes.\nPer aquest espectacle en Xavier Bobés ha comtat amb l’escultor Gerard Mas, una instal·lació escènica construïda per Pep Aymerich i l’actuació en directe de la violoncel·lista Frances Bartlett, que ens ha interpretat “Caprittis” d’E.F.Dall’Abaco, algunes peces d’O.Gibbons i alguna peça de creació pròpia.\n“Corpus” és un viatge entre un home i la seva forma, un diàleg impossible desfent les hores d’una vida, retrocedint camins, empetitint per desaparèixer de nou.\nL’obra es pot resumir en el que és la vida, la condició humana, la seva evolució, i les decisions que es prenen dia a dia. És una visió poètica i metafòrica de la vida. És el viatge entre l’home i la seva forma. És construir pilars i desfer-los. És créixer i empetitir. És transitar, deixar petjades i desaparèixer. És el cos com a refugi del tot. És el cos que es transforma, es deteriora i es corromp.\n“Corpus” és una petjada, el camí, les mans d’un nen, la innocència, mans que s’alcen, la saviesa. El poder, l’ambició, l’amor, la necessitat de ser escoltat i la necessitat de compartir. Un arbre, un ocell, la natura. El so del silenci i la foscor. Un sonet de Shakespeare molt actual. És existir. És reneixer. És un poema visual, una peça artística. És la creació d’algú amb molta sensibilitat.\nGràcies Xavier Bobés per aquests moments.\nXavier Bobés, nascut a Barcelona en 1977, viu i treballa a Girona i feia uns quants anys que no estrenava a Barcelona. CORPUS és un espectacle que s'aparta de la línia del que fa normalment, en tractar-se d'una proposta molt més poètica, amb un caire recitatiu, música i molts moments de silenci.\nXavier Bobés proposa explorar el moviment d'un objecte escultòric amb relació al cos humà, l'animal i el vegetal. Una reflexió poètica sobre la cosificació que cerca trobar la manera d'interpretar-la, transformar-la i representar-la. Una mirada a com observem la vida i deixem que les coses passin. Un paisatge que es va construint a escena interaccionant amb l’escultura hiperrealista de Gerard Mas i la música de Frances Bartlett.\nUn treball de simbiosi entre diferents disciplines i que neix justament de les ganes d'en Xavier de fer realitat aquesta simbiosi entre objectes, música i escultura. La música és utilitzada com a acompanyament però també te el seu lloc en solitari, amb moments en què únicament hi ha música. Altres moments es desenvolupen en un silenci absolut.\nLa música interpretada al violoncel per la Frances Bartlett són els Caprittis d'Evaristo Felice Dall'Abaco (Verona 1675- Munic 1742). Com comenta la mateixa Frances cada Capritti té la seva tonalitat i el seu tempo, sent molt diferents l’un de l'altre, música barroca no gaire coneguda que encaixa perfectament amb la proposta escènica. Ha deixat un espai per a la improvisació on interpreta un tema compost per ella.\nUna proposta poètica que és un cant a la vida i de la que en Xavier Bobés no n'ha volgut difondre cap imatge per tal que l'espectador descobreixi la fragilitat i el silenci i pugui compartir la construcció d'un paisatge, un paisatge del qual ell entra i surt generant un diàleg que nosaltres escoltem des del silenci.


Gran concert de les de les bandes de música de Campos i Sant Llorenç al Festival de Bandes celebrat a sa Màniga | card.cat\nGran concert de les de les bandes de música de Campos i Sant Llorenç al Festival de Bandes celebrat a sa Màniga\nEl passat dissabte dia 17 de març, sens dubte passarà a la història de les bandes de música de Campos i Sant Llorenç pel màgic i fabulós concert que van oferir conjuntament al Festival de Bandes celebrat a l’Auditori Sa Màniga de Cala Millor.\nEn aquest concert, les dues bandes de música dels dos municipis es reuniren per interpretar conjuntament algunes peces de la jove compositora valenciana Sara Galiana (1989), guanyadora del Concurs de Composició Música Jove de València, entre molts d’altres premis.\nDurant més de dos mesos les bandes van treballar separadament el programa del concert i van assajar amb els seus respectius directors Joan Lainez, i Pere Siquier, per participar conjuntament en el Festival de Bandes.\nEl mateix dissabte a les 10’30 hores del matí, les dues bandes varen fer el primer assaig conjuntament a l’auditori amb l’assistència de la compositora, Sara Galiana convidada al festival, amb la qual varen poder analitzar la seva obra que havien estudiat amb els directors. Segons els músics, va ser una jornada molt positiva i dura. Després de l’obligada aturada per dinar i compartir les seves il·lusions, tornaren assajar fins que aconseguiren deixar satisfets als exigents directors Joan Lainez, i Pere Siquier.\nVa començar la primera part del concert dirigit per Joan Lainez, amb l’obra Balkan Dreams de Kees Shoonebeek, una peça amb molta força inspirada en la música gitana procedent d’Hongria i Romania amb un toc exòtic, i seguidament interpretaren Ivanhoe, de Bert Appermont.\nAcabada la primera part del concert, el president de la banda llorencina Tolo Mestre, va agafar la paraula per agrair a la compositora la seva presencia al festival, i va fer un breu repàs dels èxits que ja ha aconseguit na Sara, de manera especial amb l’obra Stonage, que va ser l’obra guanyadora l’any 2016 al concurs de composició per a banda simfònica d’Eivissa.\nSegons el director Pere Siquier, l’obra de la compositora té un gran talent i una gran força, i la seva música, els ha servit molt per pujar el nivell de la banda, on cada corda té molta responsabilitat.\nEl batle Mateu Puigrós, i la regidora de Cultura, Dolors Sánchez, varen fer entrega a la compositora d’una litografia record de l’ofici de les dones brodadores de Sant Llorenç, i van agrair la seva assistència al festival.\nLa segona part del concert va ser dirigida per Pere Siquier, amb dues obres de la compositora valenciana, l’Odisea, i Stonage. Stonage, és una obra de les que costen més de memoritzar i de interpretar, perquè els sons no estan ordenats de formes acostumades a l’orella. Els músics comencen l’obra amb els sons de pedres i pals espectaculars que sorprenen al espectador. Són els sons de la prehistòria que relaten el pas de l’home per la humanitat i els medis que tenien per subsistir.\nL’obra té una durada de 14 minuts i 18 segons que requereixen d’una gran força interpretativa i de concentració de tots els músics i director. L’obra enganxa i capta l’atenció del públic, el qual està pendent en tot moment de l’obra.\nUn gran concert intens i fabulós que es va guanyar els aplaudiments del públic assistent que va demanar un bis.\nEl director Pere Siquier, va agrair l’esforç de tots els músics i del director de la banda de Campos, Joan Lainez, però va dir que: «Després d’un concert tant intens i amb tanta força, volia fer un bis que convides als músics i espectadors a la reflexió. El seu – va afegir- seria ara fer un bis molt apoteòsic i i anar-nos a casa molt contents, però amb la situació que està el món avui en dia, creiem que no és el moment després de tots els esdeveniments que tots hem viscut de les darreres notícies tant a Mallorca com en el món, de morts i assassinats, i de gent que arriba en «patera»,i moltes altres histories que tots sabem i no importa dir.\nAcabà afegint que «realment la música se transmet per l’aire, volem tocar una peça que té tres compassos forts en tota l’obra, la resta tot és pianíssim. Volem transmetre aquest sentiment de reflexió i que aquesta música arribi a qui ha d’arribar. Moltes gràcies per tot. Ens agradaria també que aquesta peça fos una dedicatòria per una persona que ha fet molt perquè avui aquest auditori estigui quasi ple, que és na Magdalena Ordinas. Aquesta peça va per ella també.\nMoltes gràcies al director Pere Siquier, per les seves paraules i dedicatòria. Gràcies a tots i cada un dels músics per la fantàstica actuació i nit màgica que vam poder gaudir tots els assistents al concert, fruit sens dubte de la tenacitat i la dedicació dels músics que s’esforcen i treballen dia a dia elevant així el nivell musical de les bandes.\nGràcies, a la compositora Sara Galiana, per les seves obres. Una dona jove que vaig tenir el plaer de conèixer i que es dedica a la composició. Un món, on les dones encara a dia d’avui ho tenen difícil, però ella amb esforç i treball ha aconseguit triomfar.\nAcabat el concert vaig parlar amb la compositora felicitant una vegada més, per les seves obres, i demanant la seva opinió sobre el concert, aquestes són les seves paraules: «Sempre estic d’acord amb qualsevol iniciativa que promou la música i motivi als músics a participar d’ella, estic realment agraïda a les dues bandes i directors per la feina feta, i convidar-me a assistir als assajos. Crec que hi va haver un molt bon ambient de treball i que ens vam entendre força bé durant els assajos. El que va permetre aconseguir un resultat del que vam poder gaudir a la nit en el concert. Gràcies als dos directors i a la junta directiva de les bandes que em van convidar a participar d’aquest esdeveniment, la veritat és que va ser tot un luxe treballar amb tots vosaltres.\nAquest concert es repetirà novament amb les dues bandes a Campos el diumenge dia 6 de maig.\nAquest article s'ha catalogat com a Altres, Local, Música, Sa Costa, Sant Llorenç, Son Carrió i s'ha etiquetat amb Festival de Bandes a Sa Màniga 2018 per Magdalena Ordinas. Afegeix a les adreces d'interès l'enllaç.


Alegria De La Huerta: AmicsRAC1 - 3 anys de família racuniana virtual\nAvui, 1 de Setembre, es compleixen tres anys d’aquell missatge que va escriure l’Eduard desde Reus i va enviar virtualment a tota la Terra.\nVaig començar a escoltar RAC1 des dels seus inicis enganxant-me a l’ADN del Santi Villas i després va arribar l’Albert Om amb el seu L’Hora Del Pati. Escoltava la ràdio a Barcelona, a Lleida i vaig marxar cap a Anglaterra. Desde Silsoe (Anglaterra) escoltava RAC1 per internet i són històrics els meus farts de riure, mentre fèia les pràctiques davant de la pantalla al PClab, escoltant les anades d’olla dels Minoria Absoluta del trio calavera (Toni Soler, Queco Novell i Manel Lucas) i el Problemes Domèstics de’n Manuel Fuentes. No sé com, però després d’escoltar molts i molts cops que dèien que existia un grup d’amics de RAC1 vaig decidir endinsar-me en aquell món. Era el 13 de Desembre del 2003 quan em registrava i passava a ser una amiga de RAC1 oficial. RAC1 em donava una sensació d’estar com a casa, quan durant el 2003-04 vaig estar a Anglaterra i Holanda. El 2004 políticament va ser molt intens a casa nostra i ho vam viure tot des d’internet. Així que en els meus inicis a amicsrac1 participava a les porres i sembla que se m’identificava amb el :mrgreen: Va anar passant el temps i vaig tornar a la Ciutat Comptal. Mica en mica vaig anar participant més i més en el fòrum fins que és com una mena d’addicció, però de les bones! Una setmana abans de marxar a València a fer el doctorat, és a dir, cap a les darreries del Juny del 2004, vaig anar a RAC1 per primer cop. Ja se sap que s’ha de peregrinar un cop a la vida a la nostra ràdio. Així que era el dia que fèiem entrega en el Primers auxilis, de l’Adam Martí, dels Premis AmiscRAC1. Allí vaig conèixer en persona a uns quants forumeros. Em vaig sentir molt agust i és d’aquesta manera quan el fòrum deixa de ser virtual per passar a ser una cosa més i més personal. Després de dures negociacions vaig acceptar el càrrec de moderadora de llibres i espectacles junt amb la bamba el 26 d’Agost del 2005. Des d’aleshores estic aprenent molt de l’Eduard i de tot l’equip de MODs. Escoltem RAC1, parlem de ràdio, de la nostra ràdio i en el meu cas intento dinamitzar els meus subfòrums. Els subfòrums culturals van aparèixer com a ampliació del fòrum, la gent poc a poc es coneixia i volia fer partíceps de les seves aficions a d’altres forumeros. Així ... estem llegint llibres, anant al cinema, escoltant música i anant al teatre per a culturitzar-nos i poder moderar. Al febrer vaig anar a la meva primera calçotada i va ser ocasió, un altre cop, per conèixer a més forumeros i fer pinya. Al maig vam celebrar els 1000 dies d’amicsrac1 i va ser tot un èxit. Vam donar el premis amicsrac1 en mà a alguns treballadors de RAC1 que van venir especialement, i com a record de la trobada anual vam rebre una samarreta butanita i una ràdio que només sintonitza RAC1. Ha anat passant la temporada, una temporada en la que m’he aficionat especialment al FórmulaCAT del Xavier Sanjuan, programa amb el que he aprés moltíssim de música i de com fer bona ràdio. Fa uns dies que la bamba i jo ens hem repartit el pastís, ara m’encarrego només d’espectacles, però ja se sap que ens sentim tot el fòrum com a nostre. Després de la farra virtual que ens fotrem avui, només espero que arribi l’octubre per anar a la trobada forumera a l’Empordà.\nFelicitats pels tres anys d’amicsRAC1 i per molts anys més!!\nPlantat per Alegria De La Huerta a les 19:51\nEtiquetes: pensaciones, RAC1, radio\neric castel 12/9/06 16:36\n3 anyets deu ni do.. jo no fa tant que hi participo però si que he notat que hi ha un ambient molt familiar. Dóna gust.\nAnònim 21/9/06 19:36\nno trobava el lloc per escriure i aquest post segur que és el millor :).\nNomès felicitar-te per aquest blog tan collonut!!\nSalut i peles !!!!!!!!!!\nAnònim 25/9/06 22:32\nQui ho hauria dit tres anys enrera que tot això ens portaria fins aquí... Han passat tantes coses des de llavors que al final se m'obliden. El que sí queda és l'ambient, la sensació de bon rotllo... i, sobre tot, queden els amics i les persones que hem anat coneixent durant aquest temps.\nAnònim 28/6/07 12:11\nNo se com he trobat aquest missatge desprès de gairebé un any de ser escrit, permet que us desitgi molta sort en aquesta etapa que esteu apunt de començar.\nUna forta abraçada, Blaze\n▼ d’agost 2006 (7)


IniciEmprenedorsCrowdfunding o micromecenatge\nEl crowdfunding és en una de les formes de finançament alternatiu als mètodes tradicionals per crear i donar suport el creixement dels projectes empresarials.\nPer tal de desenvolupar amb èxit una campanya de crowdfunding és essencial haver estudiat inicialment la viabilitat de la idea de negoci i, per tant, haver determinat la inversió necessària per desenvolupar-la. Aquest tipus de finançament té la particularitat que els “mecenes” no avaluen el risc que assumeix l'equip promotor, de manera que sovint es recapta el 100% del finançament necessari. En aquest sentit moltes de les plataformes de crowdfunding opten pel tot o res, un model en el qual si no s'aconsegueix la quantia fixada en un temps determinat no es cobra als inversors.\nExisteixen moltes plataformes de crowdfunding (Kickstarter, Projeggt, Crowdfunder, Lánzanos... etc.), cadascuna amb les seves particularitats. A l'hora de triar s'ha d'avaluar quina és més atractiva pel públic objectiu i també les comissions que cobren, que ronden entre el 5% i el 8% sobre la recaptació total. A més a més, s'ha de tenir en compte que cal sumar a aquesta despesa les comissions dels pagaments amb targeta i PayPal.\nEl principal atractiu pels participants en una campanya de crowdfunding és la recompensa que obtenen per la seva participació, generalment en forma de promocions exclusives o reconeixements. Cal especificar des de bon començament quines seran aquestes recompenses i quines condicions cal satisfer per rebre-les. Aquesta és una peça clau de la campanya de màrqueting de qualsevol crowdfunding i cal encaixar-la adequadament en el pla econòmic, les recompenses han de ser reals i prou atractives.\nParal·lelament al propi anunci del projecte en la plataforma de crowdfunding, s'ha de promocionar a través d'un blog escrivint un diari de desenvolupament del producte. La clau és generar una història que atregui al públic objectiu, aportant detalls d'interès i construint un escenari de proximitat entre l'equip promotor i els seus inversors. D’altra banda, algunes plataformes donen suport els projectes amb campanyes d'e-mail o altres accions per incrementar les possibilitats d'èxit de les dos parts implicades.\nA mida que avança la campanya, convé monitoritzar la seva evolució amb les eines d'anàlisi de les xarxes socials i les pròpies de la plataforma de crowdfunding que es faci servir. El seguiment de l'acolliment és clau per orientar adequadament una estratègia comercial que, segons els experts, ha de tenir una durada d'entre tres i sis mesos per tal que no perdi efectivitat.\nPer últim, cal tenir present la popular regla del 30-90-100 del crowfunding, segons la qual si s'aconsegueix el 30% del finançament necessari durant la primera setmana de promoció, hi ha un 90% de probabilitats d'assolir el 100% de la inversió sol·licitada. Aquesta previsió es fonamenta en que el 30% de l'objectiu de recaptació s'aconsegueix en gran mesura gràcies a la família i amics, que reaccionen durant els primers dies de campanya i condicionen l'evolució de la mateixa en les xarxes socials.\nEtiquetes: finançament, emprenedoria, crowdfunding